אופיר כץ

אופיר כץ (נולד ב-19 במאי 1980, ד' בסיוון ה'תש"מ) הוא חבר הכנסת מטעם מפלגת הליכוד, יושב ראש הקואליציה, יושב ראש סיעת הליכוד ויושב ראש ועדת הכנסת, לשעבר יושב ראש הוועדה המיוחדת לתיקון פקודת המשטרה ויושב ראש ועדת המשנה לוועדת הכספים בכנסת לצמצום הפערים בתקצוב שירותי הרפואה בין הפריפריה למרכז. כץ נולד לאב ממוצא רומני ולאם ממוצא עיראקי. כץ פעיל בתנועת הליכוד מנעוריו. שירת בצה"ל והשתחרר בדרגת סמל ראשון. בעל תואר ראשון במדעי המדינה ותקשורת. כץ החל את פעילותו בליכוד בגיל 16, ובגיל 19 הצטרף רשמית לתנועה. את התפקיד הראשון בליכוד קיבל בלשכת יו"ר האופוזיציה, בנימין נתניהו, בשנת 2009. בהמשך היה יועץ לשרת התרבות והספורט לימור לבנת, ראש המטה העירוני של גלעד ארדן בתפקידו כשר הפנים, ויועץ וראש המטה של ארדן בתפקידו כשר לביטחון הפנים. לקראת הבחירות לכנסת העשרים ואחת נבחר כץ למקום העשרים ברשימת הליכוד לכנסת כנציג מחוז הגליל והעמקים. בכנסת ה-23 מונה חבר הכנסת כץ על ידי ראש הממשלה דאז, בנימין נתניהו לשמש כמרכז הקואליציה בוועדת הכספים. בנוסף, היה חבר בוועדות בריאות עבודה ורווחה, וועדת הכנסת והוועדה לענייני ביקורת המדינה. בכנסת ה-24, היה, פעם נוספת, חבר ועדת הכספים. בכנסת ה-25 הוא משמש יושב ראש הקואליציה, יושב ראש סיעת הליכוד ויושב ראש ועדת הכנסת. ביוני 2024 בעקבות סירוב של טלי גוטליב ומשה סעדה להצביע בעד חוק הרבנים שקודם על ידי הקואליציה, הם הודחו מועדת החוקה, חוק ומשפט וכץ נכנס להיות בעצמו חבר בוועדה. בינואר 2023, ועדת הכנסת אישרה הקמת ועדה מיוחדת שתדון בחוק שלילת אזרחות, אותו יזם והגיש כץ. כיו"ר 'הוועדה המשותפת לוועדות הכנסת והפנים לשלילת אזרחותו ותושבותו של פעיל טרור שמקבל תגמול עבור ביצוע מעשה טרור' (טרור פלסטיני / טרור ערבי בישראל), בראשות אופיר כץ, אישרה הכנסת בפברואר 2023, את הצעת החוק לקריאה שנייה ושלישית והוא אושר במליאה באותו חודש. החוקים שהעביר וחוקק כץ במהלך כהונתו בכנסת: חוק הקובע את הארכת תקופת ההתיישנות בביטוחי בריאות, חיים וסיעוד, מ-3 שנים ל-5 שנים, וכן חיוב חברות הביטוח להודיע למבוטח בהודעה מיוחדת פעמיים על סיום תקופת התיישנות (הזכאות של המבוטח לתבוע את חברת הביטוח), כשנה טרם סיום התקופה, וכשלושה חודשים טרם סיום התקופה. חוק הקובע פטור ממס על מענק הזכייה לספורטאים אולימפיים, פראלימפיים, אלופי עולם, אלופי אירופה וזוכי תחרויות עולם בהתאחדות איל"ת. חוק המבטל את מבחן ההכנסה לנכי צה"ל, וקובע כי הכנסתו של נכה צה"ל שלא מעבודה, לא תקוזז לו מהקצבה אותה הוא מקבל בשל נכותו, ובנוסף, ביטול הקיזוז על ההכנסות מהעבודה עד שכר המינימום, ובמדרגות ככל שהשכר עולה. חוק המבטל לשנתיים את המס שמשלמים חקלאים על העסקת עובדים זרים בענף החקלאות. חוק הקובע עונש מינימום של מאסר בפועל למי שהורשעה בעבירת תקיפה או התעללות כלפי פעוטות. החוק מוזכר במספר פסקי דין בנושא, הניתנים לאחרונה בבתי המשפט. חוק שלילת אזרחות וגירוש מחבלים המקבלים תגמול מהרשות הפלסטינית. כץ בעל תואר ראשון במדעי המדינה ותקשורת ממכללת עמק יזרעאל. הוא מתגורר בעפולה, נשוי לדנה ואב לשני ילדים. אופיר כץ, באתר הכנסת אופיר כץ, ברשת החברתית פייסבוק אופיר כץ, ברשת החברתית אקס (טוויטר) אופיר כץ, ברשת החברתית אינסטגרם אופיר כץ, באתר כנסת פתוחה אופיר כץ, באתר ערוץ הכנסת הנציג של עפולה בכנסת: "אנשים אמרו לי: מאיפה באת?", סרטון באתר יוטיוב גאיה הנדל, אופיר כץ יתמודד על מקום לכנסת ישראל, באתר חדשות 0404‏, 01/01/2019 אופיר כץ נבחר בפער גדול לרשימת הליכוד לכנסת במחוז גליל ועמקים, באתר מקומונט הגליל אופיר כץ בראיון למקור ראשון: רוני שחר, במקום ה־22 ברשימת הליכוד לכנסת: אופיר כץ מעפולה, באתר mynet‏ העמק, 3 באפריל 2019(הקישור אינו פעיל, 17.11.2021) בקרוב בכנסת: אופיר כץ מעפולה נבחר לרשימת הליכוד בפריימריז במחוז עמקים, באתר עמקניוז אופיר כץ מעפולה יתמודד על מקום בכנסת ישראל, באתר עמקניוז עטרה גרמן, ‏נתניהו והשרים נשבעו אמונים, הממשלה וזכתה לאמון הכנסת, בעיתון מקור ראשון, 28 בדצמבר 2022 מורן אזולאי, משבר בקואליציה: המורדים הודחו, בן גביר טוען לדיל נתניהו-דרעי-עבאס. ש"ס: שקר, באתר ynet, 18 ביוני 2024 ועדת הכנסת אישרה הקמת ועדה מיוחדת שתדון בחוק שלילת אזרחות ממחבלים, באתר ynet, 16 בינואר 2023 אמיר אטינגר, אושר סופית: החוק לשלילת אזרחות למחבלים עבר בקריאה שנייה ושלישית, באתר ישראל היום, 15 בפברואר 2023 חזקי ברוך, תוארך תקופת ההתיישנות בביטוח, באתר ערוץ 7, 25 בנובמבר 2020 שי ארצי, סיבה למסיבה: עבר חוק פטור ממס על מענק על זכייה במדליה, באתר ישראל היום, 8 בפברואר 2022 אושר בקריאה שלישית: מבחן ההכנסה לנכי צה"ל יבוטל, באתר חדשות 13, 10 בינואר 2022 דני זקן, ‏הכנסת אישרה: הפטור ממס מעסיקים לחקלאים המעסיקים עובדים זרים יוארך בשנתיים, באתר גלובס, 11 בינואר 2021 "הכי חשוב מבחינתי? להמשיך ולהישאר קשוב לאזרחים" | עמקניוז - חדשות העמק, באתר עמקניוז - חדשות העמק, ‏10 בפברואר 2023